Ego Milo de Sancto-Florentino, omnibus presentes litteras inspecturis, notum facio quod, pro tribus modiis vini quos ego, pro A. matre mea, dederam Deo et fratribus Pontiniaci in vinea mea de Valvert annuatim percipiendos, transmutavi ad voluntatem dictorum fratrum, et dedi pro dictis tribus modiis vini, imperpetuum, Deo et ecclesie et fratribus Pontiniaci, pro remedio anime mee et A., uxori mee et filiorum meorum et predecessorum meorum, quiete et pacifice possidendum, dimidium modium bladi, medietatem frumenti et medietatem ordei, annuatim percipiendum in decima mea de Villers. Laudante et concedente A., uxore mea, et hanc donationem teneor garantire. Quod ut ratum in posterum habeatur, sigilli mei testimonio feci communiri. Actum, anno Domini Mº CCº nono-decimo mense junii.